370.310

Ordinaziun davart la salarisaziun da l'autoritad da mediaziun e da la dretgira da cumpromiss tenor la LItPMC (OSAD)

dals 02-01-2025 (versiun dals 01-01-2025)

Sa basond sin l'art. 51a al. 3 da la Constituziun chantunala1) e sin l'art. 7 al. 3 da la Lescha   introductiva   tar   la   procedura   da   mediaziun   e   tar   la   procedura   davant   la dretgira da cumpromiss tenor il dretg federal d'assicuranza sociala2)

relaschada da la Dretgira superiura ils 2 da schaner 2025

Champ da validitad

Art.  1 1 Questa ordinaziun regla la salarisaziun da las commembras e dals commembers da l'Autoritad da mediaziun per dumondas da l'assicuranza sociala e da la Dretgira da cumpromiss tenor il dretg federal d'assicuranza sociala.

Art.  2

Salarisaziun 1. autoritad da mediaziun

1 Las sesidas, il studi d'actas, la correspundenza, l'emissiun da decisiuns, da rapports e   da   chaussas   sumegliantas   da   l'Autoritad   da   mediaziun   per   dumondas   da l'assicuranza sociala vegnan indemnisads a norma dal temp impundì giustifitgà tenor la tariffa fixada en l'artitgel 7 alinea 1 da la Lescha introductiva tar la procedura da mediaziun e tar la procedura davant la dretgira da cumpromiss tenor il dretg federal d'assicuranza sociala3).

2 La fixaziun da la salarisaziun e da l'indemnisaziun da las expensas è chaussa da la cumissiun administrativa da la Dretgira superiura.

1) DG 110.100 2) DG 370.300 3) DG 370.300 * tabellas da las modificaziuns a la fin dal relasch

1

370.310

2. dretgira da cumpromiss

Art.  3 1 La salarisaziun da las commembras e dals commembers designads da la dretgira da cumpromiss sa cumpona:

a)

b)

d'ina diaria, sche lur activitad giudiziala è colliada cun ina sesida;

d'ina bunificaziun da cooperaziun per fatschenta, sch'ellas ed els coopereschan ad ina decisiun circulara.

2 Per   sesidas   survegnan   las   commembras   ed   ils   commembers   designads   da   la dretgira da cumpromiss ina diaria che correspunda ad 1/21 dal salari mensil d'ina derschadra superiura u d'in derschader superiur tenor l'artitgel 21 alinea 1 litera c da la Lescha davart l'organisaziun giudiziala4). Sche lur engaschament, inclusiv il temp da viadi, dura main che 4 uras per di, vegn pajada ina mesa diaria. Per il studi d'actas, da rapports e da sbozs da sentenzias durant auters dis survegnan ellas ed els ina   diaria   a   norma   dal   temp   impundì   giustifitgà,   resguardond   l'impurtanza   e   la dimensiun da la chaussa en dispita.

3 Er   la   bunificaziun   da   cooperaziun   per   fatschenta   tenor   l'alinea 1 litera b   vegn pajada   a   norma   dal   temp   impundì   giustifitgà,   resguardond   l'impurtanza   e   la dimensiun da la chaussa en dispita. Sia tariffa correspunda a la tariffa d'ina diaria tenor l'alinea 2. Quella cumpiglia la salarisaziun per il studi d'actas, dals rapports e dal sboz da la sentenzia.

4 La parsura u il parsura da la dretgira da cumpromiss è cumpetent per fixar ils imports tenor l'alinea 2 e l'alinea 3 da questa disposiziun.

Indemnisaziun da las expensas

Art.  4 1 Las   spesas   da   viadi,   d'alimentaziun   e   da   pernottaziun   sa   drizzan   tenor   las disposiziuns dal dretg chantunal da persunal.

4) DG 173.000

2

370.310

Tabella da las modificaziuns - tenor conclus

Conclus 02-01-2025

Entrada en vigur 01-01-2025

Element relasch

Modificaziun emprima versiun

Publicaziun en la CUL 2025-005

3

370.310

Tabella da las modificaziuns - tenor element

Element relasch

Conclus 02-01-2025

Entrada en vigur 01-01-2025

Modificaziun emprima versiun

Publicaziun en la CUL 2025-005

4